CELEX: 32020D1583
Language: fi
Date: 2020-10-23 00:00:00
Title: Neuvoston päätös (EU) 2020/1583, annettu 23 päivänä lokakuuta 2020, Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisellä kokonaisvaltaisella ja tehostetulla kumppanuussopimuksella perustetussa kumppanuuskomiteassa Euroopan unionin puolesta esitettävästä kannasta, joka koskee riitojenratkaisumenettelyissä välimiehinä toimivien henkilöiden luettelon korvaamista

30.10.2020   
               
               
                  FI
               
               
                  Euroopan unionin virallinen lehti
               
               
                  L 362/23
               
            
         NEUVOSTON PÄÄTÖS (EU) 2020/1583,
         annettu 23 päivänä lokakuuta 2020,
         Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisellä kokonaisvaltaisella ja tehostetulla kumppanuussopimuksella perustetussa kumppanuuskomiteassa Euroopan unionin puolesta esitettävästä kannasta, joka koskee riitojenratkaisumenettelyissä välimiehinä toimivien henkilöiden luettelon korvaamista
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välinen kokonaisvaltainen ja tehostettu kumppanuussopimus (1), jäljempänä ’sopimus’, on allekirjoitettu unionin puolesta neuvoston päätöksen (EU) 2018/104 (2) mukaisesti, ja sitä on sovellettu osittain väliaikaisesti 1 päivästä kesäkuuta 2018.
                  
               
                     (2)
                  
                  
                     Sopimuksen 339 artiklan 1 kohdan mukaisesti kumppanuuskomitea laati 17 päivänä lokakuuta 2019 pitämässään kokouksessa luettelon 15 henkilöstä, jotka ovat halukkaita ja kykeneviä toimimaan välimiehinä, jäljempänä ’välimiesten luettelo’.
                  
               
                     (3)
                  
                  
                     Armenia on ilmoittanut unionille, että yksi sen ehdottamista henkilöistä ei enää täytä sopimuksen 339 artiklan 2 kohdassa vahvistettuja edellytyksiä ja olisi siksi korvattava.
                  
               
                     (4)
                  
                  
                     Väliaikaisesti sovellettavien sopimuksen määräysten toimivuuden varmistamiseksi kumppanuuskomitean on määrä hyväksyä päätös, jolla korvataan välimiesten luettelo muutetulla luettelolla.
                  
               
                     (5)
                  
                  
                     On aiheellista määrittää kanta, joka esitetään unionin puolesta kumppanuuskomiteassa, koska kumppanuuskomitean päätös välimiesten luettelon korvaamisesta tulee olemaan unionia sitova,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisellä kokonaisvaltaisella ja tehostetulla kumppanuussopimuksella perustetussa kumppanuuskomiteassa unionin puolesta esitettävä kanta sopimuksen 339 artiklassa tarkoitetun välimiesten luettelon korvaamiseen perustuu kumppanuuskomitean päätösluonnokseen (3).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä Luxemburgissa 23 päivänä lokakuuta 2020.
            
               
                  Neuvoston puolesta
               
               
                  Puheenjohtaja
               
               S. SCHULZE
            
         
         
            (1)  EUVL L 23, 26.1.2018, s. 4.
         
            (2)  Neuvoston päätös (EU) 2018/104, annettu 20 päivänä marraskuuta 2017, Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisen kokonaisvaltaisen ja tehostetun kumppanuussopimuksen allekirjoittamisesta unionin puolesta ja sen väliaikaisesta soveltamisesta (EUVL L 23, 26.1.2018, s. 1).
         
            (3)  Ks. asiakirja ST 11524/20 osoitteessa http://register.consilium.europa.eu.